The Founder (filem 2016)

The Founder nggih punika filem drama biografi Amérikah Sarékat ingkang kadamel taun 2016, dipun arahaken déning John Lee Hancock kanthi juru damel Don Handfield, Karen Lunder, Jeremy Renner lan Aaron Ryder. Skénario kagem filem punika kaanggit déning Robert D. Siegel adhedhasar saking gesangipun Ray Kroc lan lelabetanipun minangka sesirah ingkang nggulawenthah restoran McDonald's. Wondéné ingkang sami maragani film punika antawisipun Michael Keaton, Laura Dern, Nick Offerman, John Carroll Lynch, Patrick Wilson lan B. J. Novak.

Filem The Founder kaping pisan kapirsan wonten adicara Arclight Hollywood ing surya 7 Desember 2016 lan kababar wonten ing Amérikah Sarékat ing surya 20 Januari 2017. Filem punika pikantuk maneka pangalembana saking sagung pamirsa lan para kritikus.

Cariyos 
Filem punika nyariyosaken babagan setunggalipun juru dol saking Illinois kng asma Ray Kroc pinanggih Dick lan Mac McDonald salebetipun nggulawenthah restoran hamburger wonten ing California sisih kidul, ing udakara taun 1950-an. Restoran punika pungkasanipun dipuntumbas déning Kroc kanthi arta $2,700,000 ing taun 1961.

Juru paraga 
 Michael Keaton minangka Ray Kroc
 Laura Dern minangka Ethel Kroc
 Nick Offerman minangka Richard "Dick" McDonald
 John Carroll Lynch minangka Maurice "Mac" McDonald
 Patrick Wilson minangka Rollie Smith
 B. J. Novak sebagai Harry J. Sonneborn
 Wilbur Fitzgerald minangka Jerry Cullen
 Linda Cardellini minangka Joan Kroc
 Justin Randell Brooke minangka Fred Turner
 Kate Kneeland minangka June Martino

Pangandikanipun kritikus 
Filem The Founder pikantuk pangalembana saking kritikus. Adhedhsar saking Rotten Tomatoes, filem punika pikantuk angka 82%, saking 228 pambiji, kanthi rata 7/10. WondénéMetacritic ndedalaken pawartos, filem pikantuk biji 66 saking 100, adhedhasar 47 pambiji, ingkang negesaken bilih filem punika kalebet saé.

Box Office 
Filem The Founder kasil nampeni arta dumugi $12,786,053 ing Amérika Ler lan $11,335,192 ing negari sanesipun, kanthi total jendral arta ingkang kasil dipunkempalaken nggih punika $24,121,245, langkung saking arta ingkang dipun dalaken kagem pandamelan, $25 juta. Ing peken kapian, filem punika kasil ngempalaken arta  $3,404,102, ngancik wonten ing urutan 11 box office.

Rujukan

Pranala njawi 
 
 
 
 

Filem abasa Inggris
Filem drama
Filem biografi
Filem Amérikah Sarékat taun 2016
Filem Amérikah Sarékat